**Εκπαιδευτικά παιχνίδια μέσα στο σπίτι και στην αυλή μας**

1. Τα αστεία καπάκια:

Μαζεύουμε καπάκια και πάνω σε αυτά γράφουμε γράμματα ή αριθμούς. Μπορούμε να ζητήσουμε από το παιδί να μας δείξει συγκεκριμένα γράμματα ή αριθμούς. Ή μπορούμε να τους ζητήσουμε να γράψει μία λέξη με αυτά. Ακόμα μία ιδέα είναι να κάνουμε προσθέσεις ή αφαιρέσεις με τον ίδιο τρόπο.

1. Παίζω με το αλεύρι

 Βάζουμε σε μία λεκάνη αλεύρι. Το παιδί μπορεί με το δάχτυλο του να ζωγραφίσει στο αλεύρι, να κάνει διαφορά σχέδια όπως γραμμές και κύκλους, να γράψει αριθμούς και γράμματα και να κάνει αποτυπώματα χεριών και ποδιών.

1. Ο φωτογράφος

 Φωτογραφίζουμε διαφορά αντικείμενα μέσα και έξω από το σπίτι (στην αυλή ή στο μπαλκόνι ) και ζητάμε από το παιδί αρχικά να μας τα ονομάσει και μετά σε ένα χαρτί ή τετράδιο να γράψει (αν δεν μπορεί να γράψει μόνο του γράφουμε εμείς την λέξη που το παιδί ονόμασε και αυτό την αντιγράφει). Αν δεν μπορεί να γράψει τότε επιμένουμε στο να μας ονομάσει αυτό που φωτογράφισε.

1. Παίζω στην αυλή

 Αν υπάρχει κιμωλία γράφουμε κάτω στην άσφαλτο γράμματα.Αν δεν υπάρχει κιμωλία γράφουμε σε χαρτιά με μαρκαδόρο τα γράμματα και τα τοποθετούμε στην άσφαλτο. Αρχικά ζητάμε από το παιδί να μας δείξει τα γράμματα που του λέμε κάθε φορά. Σταδιακά του ζητάμε να στοχεύει κάθε φορά με μία μπάλα το γράμμα που του λέμε. Εναλλακτικά μπορούμε να έχουμε αριθμούς ή χρώματα στο έδαφος.

 Καλή διασκέδαση!!!!!!